**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Η Ε.Σ.Α.μεΑ. εκφράζει τη θλίψη της για το χαμό του πρώην ΠτΔ Κ. Στεφανόπουλου**

Η ΕΣΑμεΑ εκφράζει τη θλίψη της για το θάνατο του πρώην Προέδρου της Δημοκρατίας Κωστή Στεφανόπουλου.

Ο Κωστής Στεφανόπουλος κατά τη διάρκεια της θητείας του ως Πρόεδρος της Δημοκρατίας τίμησε την Ελλάδα και συγκέντρωσε μεγάλη δημοτικότητα και εκτίμηση από τον ελληνικό λαό. Υπήρξε υπόδειγμα αξιοπρεπούς, σεμνού και συνεπούς λειτουργού του δημόσιου συμφέροντος και διατήρησε το σεβασμό των πολιτών και μετά το τέλος της προεδρίας του.

Ο Κ. Στεφανόπουλος υπήρξε ο πρώτος Πρόεδρος της Δημοκρατίας που άνοιξε της πύλες του Προεδρικού Μεγάρου και δέχθηκε επανειλημμένα αντιπροσωπίες της ΕΣΑμεΑ και των φορέων της.

Η ΕΣΑμεΑ εκφράζει τα θερμά της συλλυπητήρια στην οικογένεια και στους οικείους του.